CELEX: 22004D0074
Language: mt
Date: 2004-06-08 00:00:00
Title: id-Deċiżjoni tal-Kumitat Konġunt taż-ŻEE Nru 74/2004 tat- 8 ta' Ġunju 2004 li temenda l-Anness XI (Servizzi tat-telekomunikazzjoni) tal-Ftehim taż-ŻEE

14.10.2005   
               
               
                  MT
               
               
                  Il-Ġurnal Uffiċjali ta’ l-Unjoni Ewropea
               
               
                  14
               
            ID-DEĊIŻJONI TAL-KUMITAT KONĠUNT TAŻ-ŻEE
      Nru 74/2004
      tat-8 ta' Ġunju 2004
      li temenda l-Anness XI (Servizzi tat-telekomunikazzjoni) tal-Ftehim taż-ŻEE
      IL-KUMITAT KONĠUNT TAŻ-ŻEE,
      Wara li kkunsidra l-Ftehim fuq iż-Żona Ekonomika Ewropea, kif emendat bil-Protokoll li jaġġusta l-Ftehim fuq iż-Żona Ekonomika Ewropea, hawn taħt imsejjaħ bħala “il-Ftehim”, u b'mod partikolari l-Artikolu 98 tiegħu,
      Billi:
      
                  (1)
               
               
                  L-Anness XI tal-Ftehim kien emendat bil-Ftehim fuq il-parteċipazzjoni tar-Repubblika Ċeka, r-Repubblika ta' l-Estonja, r-Repubblika ta' Ċipru, r-Repubblika ta' l-Ungerija, r-Repubblika tal-Latvja, r-Repubblika tal-Litwanja, r-Repubblika ta' Malta, r-Repubblika tal-Polonja, r-Repubblika tas-Slovenja u r-Repubblika ta' l-Islovakkja fiż-Żona Ekonomika Ewropea iffirmat fl-14 ta' Ottubru 2003 fil-Lussemburgu (1).
               
            
                  (2)
               
               
                  Ir-Rakkomandazzjoni tal-Kummissjoni 2003/558/KE tal-25 ta' Lulju 2003 fuq l-ipproċessar ta' l-informazzjoni tal-post minn fejn wieħed isejjaħ (caller location information) f'networks ta' komunikazzjoni elettronika bl-iskop li jissaħħu s-servizzi tas-sejħiet ta' emergenza minn fuq il-post (location-enhanced emergency call services) (2) għandha tiġi nkorporata fil-Ftehim,
               
            IDDEĊIEDA KIF ĠEJ:
      Artikolu 1
      Il-punt li ġej għandu jiġi mdaħħal wara punt 5cn (Deċiżjoni tal-Kummissjoni 2003/548/KE) ta' Anness XI tal-Ftehim:
      
                  “5co.
               
               
                  
                     32003 H 0558: Rakkomandazzjoni tal-Kummissjoni 2003/558/KE tal-25 ta' Lulju 2003 fuq l-ipproċessar ta' l-informazzjoni tal-post minn fejn wieħed isejjaħ (caller location information) f'networks ta' kommunikazzjoni elettronika bl-iskop li jissaħħu s-servizzi tas-sejħiet ta' emerġenza minn fuq il-post (location-enhanced emergency call services) (ĠU L 189, tad-29.7.2003, p. 49).”
               
            Artikolu 2
      It-testi tar-Rakkomandazzjoni 2003/558/KE fil-lingwa Iżlandiża u dik Norveġiża, għandhom ikunu ppubblikati fis-Suppliment taż-ŻEE fil-Ġurnal Uffiċjali ta' L-Unjoni Ewropea, għandhom ikunu awtentiċi.
      Artikolu 3
      Din id-Deċiżjoni għandha tidħol fis-seħħ fid-9 ta' Ġunju 2004, bil-kondizzjoni li n-notifikazzjonijiet kollha taħt l-Artikolu 103(1) tal-Ftehim ikunu ġew magħmula lill-Kumitat Konġunt taż-ŻEE (*).
      Artikolu 4
      Din id-Deċiżjoni għandha tiġi ppubblikata fis-sezzjoni taż-ŻEE, u fis-Suppliment taż-ŻEE, fil-Ġurnal Uffiċjali ta' L-Unjoni Ewropea.
      
         MagħmulA fi Brussell, fit-8 ta' Ġunju 2004.
         
            
               Għall-Kumitat Konġunt taż-ŻEE
            
            
               Il-President
            
            S. GILLESPIE
         
      
      
         (1)  ĠU L 130, tad-29.4.2004, p. 3.
      
         (2)  ĠU L 189, tad-29.7.2003, p. 49.
      
         (*)  L-ebda ħtiġijiet kostituzzjonali m’huma indikati.